Novi ljudi
<s>"Novi ljudi" ili "Ljudi od 17. travnja" je bio termin u kontekstu društvene stratifikacije iz perioda Demokratske Kampućije, a kojim su se označavali stanovnici gradova koji su evakuirani 1975. godine te "proturežimski elementi" — profesori, umjetnici, intelektualci — iz bivših sustava.</s><s>Režim je bio izrazito nepovjerljiv prema "novim ljudima" te ih je nazivao parazitima.</s><s>Bili su potpuno obespravljeni te su se, ako ne bi bili pogubljeni, iskorištavali za težak prisilni rad, koji je trajao i po 10 sati dnevno.</s><s>Nisu smjeli imati privatno vlasništvo, a porcije hrane što su ih dobivali bile su toliko sitne da bi ljudi mahom umirali od izgladnjivanja.</s>

<s>S druge strane, Crveni Kmeri su u svojoj ideološkoj stratifikaciji uspostavili i tzv. "stare ljude", koji su se još nazivali i "baznim ljudima".</s><s>To su bili stanovnici ruralnih dijelova koji su potpali pod kontrolu Crvenih Kmera još prije preuzimanja vlasti 1975. godine, a u kojima su isti već ranije bili uspostavili društveni sustav koji će biti primjenjivan u periodu Kampućije.</s><s>Za razliku od "novih ljudi", "stari ljudi" su uživali prilična prava, uključujući i aktivno te pasivno biračno pravo.</s>

<s>Ova društvena stratifikacija bila je sukladna ideološkoj ideji nulte godine, koju su Crveni Kmeri implementirali 1975. godine, a korištena je kao osnova za masovne progone i ubojstva u sklopu kambodžanskog genocida.</s>

<s>Povezano 
 Nulta godina
 Demokratska Kampućija
 Kambodžanski genocid</s>

<s>Izvori 
 A HISTORY OF DEMOCRATIC KAMPUCHEA (1975-1979)</s>

<s>Demokratska Kampućija
Društvo u Kambodži
Kambodžanski genocid</s>

